รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในงานสถาปนาโรงเรียนเตรียมทหาร ครบรอบ 60 ปี และงานเกียรติยศจักรดาว ประจำปี 2561 เพื่อรำลึกถึงสถาบันและประกาศเกียรติคุณแก่ศิษย์เก่าโรงเรียนเตรียมทหาร
วันจันทร์ที่ 29 มกราคม 2561
นายกรัฐมนตรีเป็นประธานในงานสถาปนาโรงเรียนเตรียมทหาร ครบรอบ 60 ปี และงานเกียรติยศจักรดาว ประจําปี 2561 เพื่อรําลึกถึงสถาบันและประกาศเกียรติคุณแก่ศิษย์เก่าโรงเรียนเตรียมทหาร
นรม. กล่าวย้ําว่าโรงเรียนเตรียมทหารสอนให้ทุกคนทําหน้าที่เพื่อชาติ ศาสนา และพระมหากษัตริย์ พร้อมอดทนในการทํางานเพื่อส่วนรวม
วันนี้ (29 มกราคม 2560) เวลา 08.30 น. ณ โรงเรียนเตรียมทหาร อําเภอบ้านนา จังหวัดนครนายก พลเอก ประยุทธ์ จันทร์โอชา นายกรัฐมนตรีเป็นประธานในงานสถาปนาโรงเรียนเตรียมทหาร ครบรอบ 60 ปี และงานเกียรติยศจักรดาว ประจําปี 2561 เพื่อรําลึกถึงสถาบันและประกาศเกียรติคุณแก่ศิษย์เก่าโรงเรียนเตรียมทหารที่มีผลงานดีเด่น ประจําปี 2561 โดยมี พลเอก ธารไชยยันต์ ศรีสุวรรณ ผู้บัญชาการทหารสูงสุด ประธานกรรมการมูลนิธิศิษย์เก่าโรงเรียนเตรียมทหาร ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ ผู้บัญชาการตํารวจแห่งชาติ นายทหารชั้นผู้ใหญ่ ศิษย์เก่าโรงเรียนเตรียมทหาร นักเรียนเตรียมทหารรอต้อนรับและร่วมงาน
โอกาสนี้ นายกรัฐมนตรีได้กล่าวแสดงมุทิตาจิตแด่อดีตผู้บังคับบัญชาและครูอาจารย์โรงเรียนเตรียมทหาร และมอบพานธูปเทียนแพ แด่พันเอก ณรงค์ เรืองมาลัย ประธานคณาจารย์ ซึ่งเป็นครูสอนคณิตศาสตร์ จากนั้น นายกรัฐมนตรีมอบรางวัลจักรดาวสดุดี ประจําปี 2561 แก่ทายาทของศิษย์เก่าโรงเรียนเตรียมทหารที่เสียสละชีวิตจากการปฏิบัติหน้าที่ราชการ จํานวน 3 นาย และมอบรางวัลเกียรติยศจักรดาว เพื่อเป็นการเชิดชูยกย่องศิษย์เก่าเตรียมทหารที่มีความรู้ ความสามารถ และได้อุทิศกาย กําลังความคิด ปฎิบัติงานด้วยความซื่อสัตย์ ทําคุณประโยชน์ต่อสังคมให้เป็นที่ประจักษ์ สร้างเกียรติยศ ชื่อเสียงให้แก่สถาบัน ประจําปี 2561 จํานวน 16 ท่าน โดยในปีนี้ พลเอก วิลาศ อรุณศรี เลขาธิการนายกรัฐมนตรีได้รับรางวัลนี้ด้วย
ภายหลังการมอบรางวัล นายกรัฐมนตรีกล่าวแสดงความยินดีกับผู้ได้รับรางวัลตอนหนึ่งว่า ศิษย์เก่าโรงเรียนเตรียมทหารที่ได้รับรางวัลในครั้งนี้ ล้วนเป็นผู้ที่มีผลงาน ปฎิบติหน้าที่อย่างเข้มแข็ง เสียสละ เป็นที่ประจักษ์แก่ประชาชน พร้อมทั้งทําคุณประโยชน์ให้กับกองทัพ ประชาชน และประเทศชาติ นําความภาคภูมิใจมาสู่โรงเรียน นับเป็นแบบอย่างที่ดี โดยเชื่อว่าผู้ที่ได้รับรางวัลทุกคนจะดํารงไว้ซึ่งเกียรติยศ ศักดิ์ศรี ความภาคภูมิใจ ตลอดจนความจงรักภักดี และธํารงไว้ซึ่งสถาบันหลักของชาติ และโรงเรียนแห่งนี้สอนให้ศิษย์ทุกคน อดทนต่อความเหน็ดเหนื่อย เพราะเมื่อออกไปทําหน้าที่ ทุกคนต้องมีสติปัญญา มีความอดทน อดกลั้น รักษาไว้ซึ่งศักดิ์ศรีของสถาบัน โดยวิชาทหารถือเป็นความรู้พื้นฐาน แต่ทุกคนต้องเรียนรู้ด้านอื่นๆให้มากที่สุดและพัฒนาตนเองอย่างต่อเนื่อง
นอกจากนี้ นายกรัฐมนตรี ได้กล่าวถึงการทําหน้าที่ของนายกรัฐมนตรีหลังจบการศึกษาที่โรงเรียนเตรียมทหารมาแล้ว 48 ปี ทั้งทํางานราชการ และแม้หมดหน้าที่แล้วยังคงทํางานต่อ เพราะงานยังไม่จบ และถือเป็นหน้าที่ของคนไทย ที่จะต้องดูแลชาติบ้านเมือง ให้มีความสงบ สันติ อย่างยั่งยืน ตามแนวพระราชปณิธานของพระบาทสมเด็จพระปรมินทรมหาภูมิพลอดุลยเดช ในเรื่องของการทําหน้าที่ให้ดีที่สุด
นายกรัฐมนตรีกล่าวย้ําว่า โรงเรียนเตรียมทหาร สอนให้ทุกคนยึดมั่นประเทศชาติและประชาชน เพื่ออดทนทํางานเพื่อคนอื่นและส่วนรวม ส่วนการเติบโตทางราชการแม้จะแตกต่างกัน แต่ความภูมิใจของทุกคนคือ การทําหน้าที่เพื่อชาติ ศาสนา และพระมหากษัตริย์ จึงขอให้ทุกคนทําเพื่อประเทศชาติ นําไปสู่การพัฒนาประเทศ ให้มีความ มั่นคง มั่งคั่ง ยั่งยืน โดยเฉพาะการพัฒนาด้านการศึกษาด้วยตัวเอง และการพัฒนาทรัพยากรมนุษย์ ให้ครอบคลุมทุกมิติ
พร้อมกันนี้ นายกรัฐมนตรีกล่าวแสดงความเสียใจกับครอบครัวศิษย์เก่าโรงเรียนเตรียมทหารที่เสียชีวิตระหว่างปฎิบัติราชการ โดยขอให้ทุกคนภาคภูมิใจในความเสียสละและเกียรติยศ พร้อมทั้งฝากให้เหล่าทัพดูแลครอบครัวของผู้เสียสละทุกคนอย่าให้เกิดความยากลําบากในการดํารงชีวิต
ต่อจากนั้น นายกรัฐมนตรีได้เดินทางต่อไปยังตึกพิพิธภัณฑ์โรงเรียนเตรียมทหาร โดยนายกรัฐมนตรีได้ลงนามทําพิธีเปิดพิพิธภัณฑ์ พร้อมเยี่ยมชมพิพิธภัณฑ์โรงเรียนเตรียมทหาร ก่อนเดินทางกลับ
.................................................................................
กลุ่มประชาสัมพันธ์และเผยแพร่ สํานักโฆษก